Najúčinnejšie lieky proti bolesti pri koxartróze pravého bedrového kĺbu.
Mam diagnostikovanu koxatrozu .Aký je najvhodnejší liek od bolesti . Bolí ma hlavne pravý bedrový klb.
Dobrý deň,
ďakujeme za Vašu otázku.
Coxartróza (tiež známa ako osteoartróza bedrového kĺbu) je degeneratívne ochorenie bedrového kĺbu, pri ktorom dochádza k postupnému opotrebovaniu chrupavky pokrývajúcej hlavicu stehennej kosti a jamku panvy (acetabulum).
Základom liečby je zníženie záťaže (úprava hmotnosti, pomoc s palicou alebo barlami), cvičenie a rehabilitácia na posilnenie svalov okolo bedra, fyzikálna terapia (teplo, ultrazvuk, magnetoterapia). Vhodné je taktiež užívať chondroprotektíva ako glukózamín, chondroitín,
kolagén
či ich
kombinácie
. Účinok sa prejavuje až po 2–3 mesiacoch pravidelného užívania a kúra by mala trvať aspoň 3–6 mesiacov.
Z pomedzi liekov sa odporúčajú lieky proti bolesti a zápalu (NSAID). Patria tam preparáty s účinnou zložkou ako naproxen, ibuprofen, diclofenac, kyselina acetylsalicylová. Výber vhodného lieku závisí od celkového zdravotnégho stavu pacienta a ostatných užívaných liekov. Dlhodobé podávanie NSAID môže mať vplyv na gastrointestinálny trakt a tvorbu vredov. Odporúčam Vám, o možnostiach liečby sa poraďte s ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová